钦定古今图书集成/明伦汇编/人事典/第060卷 > 《直石头》梁·武帝
## 钦定古今图书集成/明伦汇编/人事典/第060卷 > 《直石头》梁·武帝

“率土皆王土，安知全高尚。”东垄弃黍稷，西游入卿相。
属逢利建始，投分参末将。尺寸功未施，河山赏已谅。
摄官因时暇，曳裾聊起望。郁盘地势远，参差百雉壮。
翠壁绛霄际，丹楼青霞上。夕池出濠渚，朝云生叠嶂。
笼鸟易为恩，屠羊无饰让。泰阶端且平，海水本无浪。
小臣何日归，顿辔从闲放。